Protozoa, asalé saka tembung Basa Yunani Kuna, ya iku tembung protos sing tegesé sepisanan lan tembung zoon sing tegesé kewan.[1] Dadi protozoa iku kéwan kang sepisanan.[1] Organisme iki wujudé cilik nanging prasaja, nduwèni struktur sing luwih majemuk saka sèl tunggal kéwan multisèlulèr, sanadyan mung sèl tunggal nanging protozoa kalebu organisme sampurna.[1] Protozoa iku heterotrophic eukaryote sèl tunggal, sing mangan baktèri lan protista liyané. Protozoa diklasifikasèkaké jroning kingdom Protista, ya iku salah sawijiné klompok protista sing mèmper kéwan.[2] Protozoa nglakokaké réprodhuksi kanthi cara sèksual (generatif) lan bisa uga réprodhuksi asèksual (vegetatif).[2] Papan uripé ya iku ing panggonan teles utawa ana banyuné. Yèn kahanan lingkungan papan uripé ora kepénak, protozoa nggawé mèmbran kandel lan kuat sing diarani kista.[2] Èlmuwan sepisanan sing nyinauni protozoa ya iku Anton van Leeuwenhoek.[2] Sawatara jinis protozoa sing arupa baktèri bisa njalari lelara.[2] Jinisé antara liya Amoeba, Paramecium lan sapanunggalané.[2]